JohanHeinsen/ENO huggingface dataset:
Lolland-Falsters Stifts-Tidende, 1834-02-07
Shields berettes under 14de f. M., at det kjøbenhavnske Skib de tre Damer, Capitain Dick, kommende fra Hull, er i Natten til den 12te forulykket paa Herd Sand, men Mandskabet blevet bjærget paa Redningsbaaden. - J Følge Jndberetning til Ringkjøbing den 21de Jan. er en Skonnert fra Laurvig indstrandet og staaer paa den ydre Revle; Stormasten er kommen i Land; Man mener at Fartøiet indeholder Ladning, men Folk har ikke paa Samme været at see fra Land af.
Lolland-Falsters Stifts-Tidende, 1834-02-07
Hvad det forhen anmeldte Skib, som har ligget med Bunden i Veiret, angaaer, da have Fiskerne været ved Samme trende Gange, uden at have kunne udrette Noget; det maa, med de sidste vestlige Storme, være kommen i Land længere i Nord.
Lolland-Falsters Stifts-Tidende, 1834-02-07
J Natten til den 25de f. M. rasede i Thisted en orcanagtig Storm, ledsaget af Torden og Lynild, som hist og her skal have anrettet Skade. Saaledes er af Ullerup Gaards Lade en 4 a 5 Fag blæst omkuld, og i Hassing og Refs Herreder skal en Kirke have taget Skade og en Mølle være afbrændt ved Lynild. – Samme Nat er Diget ved Grønhude, i det Holsteenske, blevet gjennembrudt af Havet, hvorved en stor Strækning af Grevskabet Breitenburg blev oversvømmet.
Lolland-Falsters Stifts-Tidende, 1834-02-07
Ogsaa i Egnen af Altona staae Foraarsblomsterne, saasom Crocus, Primuler og Anemoner, i Flor og Busk værterne begynde allerede at springe ud.
Lolland-Falsters Stifts-Tidende, 1834-02-07
Fogden Henning Holst fra Hodorf, i Sognet Helligenstedten, er i denne Tid funden død paa Marken. Man antager, at han har paadraget sig sin Død ved uordentlig Levemaade.
Lolland-Falsters Stifts-Tidende, 1834-02-07
Anden Juledag fandt en Duel Sted i et af Hovedstadens Hoteller imellem to Officierer, af hvilke den Ene fik tre ei ubetydelige Saar.
Lolland-Falsters Stifts-Tidende, 1834-02-07
Capitelstaxt, paa Kornafgrøden i Lollands=Falsters Stift for 1833. Aalholm og Mariebo Amter: Hvede 2 Rbd. 5 Mk. 14 s.; Rug 2 Rbd. 4 Mk. 5 s.; Byg 1 Rbd. 3 Mk. 12 s.; Havre 1 Rbd. 10 s.; hvide Ærter 2 Rbd. 4 Mk. 4 s.; graae Ærter 2 Rbd. 1 Mk. 2 s. - Halsted Amt. Hvede 2 Rbd. 5 Mk. 3 s.; Rug 2 Rbd. 4 Mk. 4 s.; Byg 1 Rbd. 3 Mk. 3 s.; Havre 1 Rbd. 3 s.; hvide Ærter 2 Rbd. 4 Mk. 4 s.; graae Ærter 2 Rbd. 2 Mk. 10 s. - Nykjøbing Amt. Hvede 3 Rbd.; Rug 2 Rbd. 4 Mk. 6 s.; Byg 1 Rbd. 3 Mk. 10 s.; Havre 1 Rbd. 13 s.; hvide Ærter 3 Rbd. 1 Mk.; graae Ærter 2 Rbd. 2 Mk. 3 s. Alt pr. Tønde, i Sølv.
Lolland-Falsters Stifts-Tidende, 1834-02-07
Bekjendtgjørelser. De, som endnu ikke have afgjort deres Debet for Kjøbt ved Auctionen i Stokkemarke Præstegaard den 24de September forrige Aar, ville behagelig svarligst afgjøre Samme. Knuhtenborg, den 6te Februar 1834. Hansen.
Lolland-Falsters Stifts-Tidende, 1834-02-07
To Par gode Agestoelsfiedre ønskes til billig Priis tilkjøbs. Addressecontoiret anviser.
Lolland-Falsters Stifts-Tidende, 1834-02-07
Skuespil i Nakskov. Onsdagen den 12te Februar opføres: "Den fattige Poet, Skuespil i 1 Act; "Geert Vestphaler, eller: Den meget talende Babeer", Comedie i 1 Act, og Et Eventyr i Rosenborg Have, Vaudeville i 1 Act. Fredagen den 14de Februar: "Hvilken af dem er Brudommen, Lystspil i 4 Acter, og Fruentimmerhaderen", Syngestykke i 1 Act. Directionen.
Lolland-Falsters Stifts-Tidende, 1834-02-07
Capital, som anbydes. Fra Grevskabet Christianssædes vestre Distriets Overformynderi kan, imod anordningsmæssig Sikkerhed, strax erholdes til Laans 613 Rbd. 323 Skill. Sedler og Tegn, naar Vedkommende derom betimelig henvende dem til Undertegnede. Pederstrup, den 2den Februar 1834. F. Møller.
Lolland-Falsters Stifts-Tidende, 1834-02-07
Auctioner. Løverdagen den 15de Februar 1834, Kl. 10 Formiddag, bliver i Studehange og Dyrehauge, Hardenberg Skove, ved offentlig Auction bortsolgt Affald af behugne Admiralitetsege, bestaaende af Top, Spaaner og Gavntræ. Liebhaverne møde ved Ole Skovfogeds Huus i Studehaugen.
Lolland-Falsters Stifts-Tidende, 1834-02-07
Formedelst Forandring af Opholdsted lader Enken efter afgangne Proprietair Jens Frederich Holm ved 3 Auctioner, som afholdes: Onsdagen den 26de Februar d. A.) Onsdagen den 12te Marts d. A.) Form. Kl. 11, og Onsdagen den 26de Marts d. A.) opbyde til Afhændelse den hendes og afdøde Mands fælleds Bo tilhørende Gaard, Ludvigslund paa Falster, hvis Jorder udgjøre et Areal af circa 40 Tdr. Land, hvoraf de 33 Tdr. bestaae af Ager og Eng og 7 Tdr. Land med Skov. Hartkornet for disse Jorder er 3 Tdr. 3 Skp. 2 Fdk. Ager og Eng og 3 Fdk. 2 1/2 Alb. Skovskyld. Bygningerne bestaae af 52 Fag, foruden et Huusmandshuus.
Lolland-Falsters Stifts-Tidende, 1834-02-07
Denne Eiendom, der er beliggende 1 Miil fra Nykjøbing, tæt ved Landeveien mellem benævnte Kjøbstad, og Gaabense Færgested, er bekjendt for sin særdeles Godhed og regnes iblandt Landets bedste Jorder, ligesom og Bygningerne ere beqvemt indrettede til en Familie udenfor Bondestanden. Det bemærkes, at den nedlagte Vintersæd, som er 2 1/2 Tde. Hvede og 4 Tdr. Rug, tilligemed en Afgrøde af Raps paa 1 1/2 Td. Land følger med i Kjøbet. De to første Auctioner afholdes paa Falster Birks Tinghuus og tredie Auction paa Gaarden Ludvigslund. Conditionerne ere 8 Dage førend første Auction til Eftersyn hos Procurator Dahlstrøm i Nykjøbing paa Falster. Hvilket herved kundgjøres og tjener til Underretning for Pantecreditorerne, efter Placaten af 22de April 1817. Falsters Birk, den 25de Januar 1834. C. G. Krüger.
Lolland-Falsters Stifts-Tidende, 1834-02-07
Tjeneste ledig. En confirmeret Dreng, som godt kan regne og skrive, og besidder en god moralsk Characteer, kan strax blive antaget i Handelslære. Hr. Glarmester Bjørn i Mariebo anviser.
Lolland-Falsters Stifts-Tidende, 1834-02-07
En Huusjomfru, som forstaaer Madlavning, Vask og Syening, kan faae Tjeneste til næstk. 1ste Mai paa en Herregaard. Den Søgende bedes at aflægge billet paa Addressecontoiret, mrkt. R. S.
Lolland-Falsters Stifts-Tidende, 1834-02-07
Bortkommen. En Jernlænke er tabt imellem Thoreby og Vaaben sted for omtrent 14 Dage siden. For Tilbagelevering af eller Oplysning om Samme betales en Douceur af Møller Appel i Mariebo.
Lolland-Falsters Stifts-Tidende, 1834-02-07
Tilkjøbs.
Lolland-Falsters Stifts-Tidende, 1834-02-07
En saa god som ny Billard med alt Tilbehør, Kassen af Mahognitræ og Foden af Egetræ, er at faae tilkjøbs, naar Lysthavende behage at hende sig til forrige Forvalter Nielsen i Wordingborg. Græsnings-Falbydelse. Saafremt et tilstrækkeligt Antal Liebhavere melde sig til Græsgangens Afbenyttelse paa det saakaldte BøttøFang, vil der i anstundende Sommer kunne erholdes Græsning til Kreature, imod Betaling, som erlægges ved Jndbrændingen, for en Følhoppe 3 Rbd. Sedler, og for andre Heste samt Køer, uden Hensyn til disses Alder, 2 Rbd. Sedler, alt foruden Jndbrændingspenge, der er 2 Mk. Tegn pr. Hoved. Hingste eller Tyre, modtages ikke. Anmeldelsen maatte skee hos Undertegnede forinden førstkommende Marts Maaneds Udgang, og under ingen Betingelse antages Kreature, som ikke forud ere anmeldte. Skulde denne Græsgang ikke blive bortleiet, paa Grund af at der ikke er bleven anmeldt et tilstrækkeligt Antal Kreature, skal saadant blive bragt til offentlig Kundskab i Løbet af April Maaned. Ourupgaard paa Falster, den 28de Januar 1834. Ferrall.
Lolland-Falsters Stifts-Tidende, 1834-02-11
Lollands og Falsters Stifts Kongelig alene privilegerede. Addressecontoirs Efterretninger. Otteogtyvende Aargang. Nummer 12. Udgives 2 Gange ugentlig fra C. C. Schultz's Enkes Bogtrykkeri i Mariebo. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1834-02-11
Udenlandsk. Portugal. Til Falmouth er indløben officiel Efterretning om, at Dronning Marias Tropper, under General Saldanha, have indtaget den befæstede Stad Leiria. Af Garnisonen, som bestod af 1,476 Mand Jnfanteri og 46 Mand Cavalleri, undkom ikkun 3 Officierer og 6 Cavallerisoldater; Commandanten og flere Officierer ere faldne i Pedroiternes Hænder. Man troer, at Saldanha nu bryder og fra Leiria til Combra, hvis Jndtagelse ikke kan vorde ham vanskelig, da denne Stads Jndvaanere ofte have yttret deres Hengivenhed for Dronningens Sag. Cholera hersker i Santarem; Don Miguel selv skal være farlig syg, og lader ikke meer Nogen komme for sig.
Lolland-Falsters Stifts-Tidende, 1834-02-11
Frankrig. Et af Krigsministeren, Marschal Soult, udarbeidet Lovforslag om Armeens Reserver er af en Commission, som var nedsat for at prøve det, blevet forkastet, da Planen fandtes forvirret og dens Udførelse alt for kostbar.
Lolland-Falsters Stifts-Tidende, 1834-02-11
Frankrigs Ambassadeur i Schweitz, Hr. de Rumigny, vil nu blive afløst af Hr. Latour og forflyttet til Madrid; Grev Ravneval gaaer som Ambassadeur til Wien og Grev St. Aulaire til Rom.
Lolland-Falsters Stifts-Tidende, 1834-02-11
De i Havre landede Polakker ere blevne overladte Valget: enten at forblive i Frankrig aldeles uden nogen Understøttelse, eller at begive sig til Algier, tilligemed 216 af deres Landsmænd, som med det Første skulle afgaae fra Harwich, for, efter deres Ønske, at indlemmes i Fremmed-Legionen. Fra Marseille skulle ligeledes en Deel Polakker transporteres til Algier, hvorfra de dog igien kunne begive sig hvorhen de ville, kun ikke til Frankrig.
Lolland-Falsters Stifts-Tidende, 1834-02-11
England. Hs. Majestæt Kongen vil aabne Parlamentet personlig. Den 31te Jan. var han ventende til London.
Lolland-Falsters Stifts-Tidende, 1834-02-11
Østerrig. Minister-Conferencerne i Wien fortsættes ivrigen; men hvad der foretages, vides ikke. De Tirsdagen den 11 Februar 1834. fremmede Ministre bortsende og modtage hyppigen Courerer, hvoraf Man slutter sig til Vigtigheden af de forhandlede Gjenstande. Ministeren Ancillon fra Berlin ventes til Wien, for at tage Deel i Conferencerne. Spanien. J Madrid har været stor Jubel i Anledning af Ministerforandringen. Dog drages Martine, de la Rosas Dygtighed som Statsmand i Tvivl, Kongen af Danmark har stadfæstet Ridder Borgo di Primo i hans Functioner som Charge d'Affaires i Madrid for det danske Hof.
Lolland-Falsters Stifts-Tidende, 1834-02-11
Sverrig. En constitutionel Nyhed er denne: at Landsbymenigheden Ryssby i Skaane har fattet den Beslutning, at lægge den vedkommende Rigsdagsmand forskjellige vigtige Gjenstande paa Hjerte, hvilke han skal foredrage paa Rigsdagen; den har endog opskrevet dem og forsynet dem med Præstens Underskrivt og Vidnesbyrd. Jblandt dem findes: et meget uegennyttigt Udkast til en betydelig Jndskrænkning af Brændeviins brænderierne; til at samle de mange forskjellige Afgivter til en eneste Grundskat, som paa hver Landeiendom skulde fastsættes i Korn- og Pundvarer efter gangbare Priser i de sidste 10 Aar; til en simplere Forandring i Sverrigs forviklede Rettergangsformer; til Opførelsen, af Skolebygninger i enhver Menighed, og til de adelige Grundbesidderes Jndtrædelse i Bondestanden; ogsaa skal Rigsdagsmanden af alle Kræfter sætte sig imod al Laan tagen i Udlandet. Afskrivter af dette Document vare blevne sendte til Nabo-Menighederne, for at vække dem til at efterligne dette Exempel.
Lolland-Falsters Stifts-Tidende, 1834-02-11
Adskilligt. Jmellem Nassau og Frankrig er afsluttet en HandelsTractat, som i det mindste paa 5 Aar gjør det umuligt for Hertugdømmet at indtræde i den almindelige tydske Toldforening; thi i dette Tidsrum har Nassau forpligtet sig til at tilstæde Jndførselen af franske Vine og franske Silketøier uden nogen Toldforhøielse, hvorimod den franske Regjering igien tilstæder Nassau samme Tid for en modereret Afgivt at maatte indføre sine Mineralvande i Frankrig.
Lolland-Falsters Stifts-Tidende, 1834-02-11
Keiseren af Rusland har befalet, at det kiewske Grenadeer-Regiment herefter skal føre Navnet: "Prindsen af Oraniens Grenadeer-Regiment."
Lolland-Falsters Stifts-Tidende, 1834-02-11
Toldvæsenet i Kronstadt har i sidste Efteraar gjort en betydelig Confiskation paa 3 lübecker Skibe, hvori Man, deels i Skibsbunden, deels langs med Kjølen, opdagede 563 Pakker, storstedelen med saadanne Manufacturvarer, hvis Jndførsel er forbuden. Alle disse Varer ere blevne bortsolgte ved offentlig Auction, og Smuglerne dømte til at bøde over 100,000 Rubler.
Lolland-Falsters Stifts-Tidende, 1834-02-11
J St. Petersborg har Man i lang Tid ikke havt saa stræng en Vinter, som den nærværende. Ved et ypperligt Sneeføre er den saa nødvendige Tilførsel af Levnetsmidler til Staden bleven betydeligen lettet.
Lolland-Falsters Stifts-Tidende, 1834-02-11
Nytaarsdag indtraf i den schweitzerske Stad Biel den Mærkelighed, at 70 til 80 baade offentlige og Huus brønde gave med Eet, i Stedet for klart Vand, en tyk guulhvid Vædske, i saadan Mængde, at Brøndtrugene fløde over. Man fandt ogsaa een Kilde dækket ligesom med en tyk Vælling, og tæt derved udgjød sig en Strøm, der oversvømmede den lavere Gade; den 15de var Alt igjen som sædvanligt. Byens anden Kilde blev til Lykke ganske uplumret, saa at Beboerne heraf kunde hente deres Vandforbrug. Man formoder, at denne Tildragelse staaer i Forbindelse med et Jordskjælv.
Lolland-Falsters Stifts-Tidende, 1834-02-11
J Little-Hampsion, ved Arundel Susser i England, er Morgenen den 23de Januar, under en hæftig Blæst af S. og S. S. V., sporet et Jordskjælv.
Lolland-Falsters Stifts-Tidende, 1834-02-11
Hr. J. W. Schmitz i Leipzig vil nu, ved astronomiske Jagttagelser, i Jordens tiltagende Afstand fra Solen have fundet Grunden til den forandrede Temperatur imellem vore og ældre Tider. Denne Bortrykkelse, der gjælder for alle Planeter og er større, alt som de ere længere borte fra Solen, skulde i Gjennemsnit udgjøre imellem 11 og 12,000 Mile aarlig for Jorden, og vilde, forudsat at Varmen aftog i samme Forhold, gjøre denne ganske ufrugtbar og 2,000 Aar.
Lolland-Falsters Stifts-Tidende, 1834-02-11
J Grandersheim, i det Brunsvigske, afbrændte i den stærke Storm Natten til den 22de f. M. 22 Vaaningshuse og 16 Ladebygninger. Staden Dransfeld, i det Hannoverske, med 212 Huse og henved 1400 Jndbyggere, hiemsøgtes den 28de Jan., om Aftenen, ligeledes af en Jldsvaade, hvorved hele Byen, paa faa Huse nær, blev lagt i Aske.
Lolland-Falsters Stifts-Tidende, 1834-02-11
J Siebenbürgen, paa et Bjergstrøg af Karpatherne, vare for nogen Tid siden tvende Bønderdrenge, den ene 2 og den anden 8 Aar, sendte ud i Skoven, for at samle Brænde, som de skulde føre hjem paa en Slæde. Medens de ere i Færd med dette Arbeide, opdage de i nogen Afstand tvende Ulve, som styrte løs paa dem. Paa at undløbe var ikke at tænke, men den ældste Dreng havde den beundringsværdige Aandsnærværelse, i en Fart at skjule sin yngre Broder under Slæden og forskandse ham der med det allerede samlede Brænde. Med Graadighed anfaldt nu begge Ulvene den 12aarige Dreng, men med sin Øxe bibragde han den ene et saa kraftigt og velberegnet Hug i Nakken, at den øieblikkelig styrtede til Jorden. Jmidlertid greb den anden Ulv ham om den venstre Arm og rev ham voldsomt til Jorden. Nu syntes han forloren; i Dødsangsten greb han Dyret i Struben og holdt det saaledes med krampagtig Anstrængelse fra sig; dog skreg han ikke, for ei at sætte sin yngre Broders Liv i Fare. Men næppe blev Denne sin ældre Broders Fare vaer, for han uopfordret krøb frem af sin Forskandsning, greb Øxen og gav Ulven et Par Hug over Ryggen. Dyret slap nu den ældre og styrtede sig over sin ny Modstander, og bibragde ham ogsaa flere Saar, indtil adskillige kraftige Øxehug af den ældste Dreng gjorde den uskadelig mere. Efterat Brødrene giensidigen havde forbunden hinandens Saar, læssede de de dræbte Ulve paa Slæden og førte dem hjem i Triumph. Man veed ikke, om Man meest skal beundre disse Drenges Mod eller deres gjensidige Opoffrelse.
Lolland-Falsters Stifts-Tidende, 1834-02-11
J Springfield, i de forenede Stater, har Man fanget en Skildpadde, paa hvis Skal med en Kniv var indgravet Aarstallet 1717. Man vil paastaae, at Skildpadder kunne blive over 200 Aar gamle Cholera ansees nu for ophørt i Norge, da der i 5 Uger intetsteds i Riget har viist sig noget Tilfælde, og Man venter derfor med hver Dag, at Regjeringen vil ophæve den trykkende Qvarantaine.
Lolland-Falsters Stifts-Tidende, 1834-02-11
Jndenlandsk. Da hidtilværende Chef for tredie jydske Jnfanteri Regiment, Generalmajor, Ridder v. Zytphen, afreiste fra Aalborg til sin ny Bestemmelse, som Chef for 1ste jydske Jnf. Reg, i Kjøbenhavn, modtoges han tidligt om Morgenen ved Frederikskilden af samtlige Sergeanter, Underofficerer og Hoboister, som, efter at tvende fremtraadte Sergeanter havde i Kammeraternes Navn frembaaren deres Følelser for Ædlingen, gave ham et længe leve! med paa Veien. J Svendstrup beværtede Regimentets forsamlede Officierer deres hidtilværende Chef med en Afskeds=Frokost, og bragte ham et tre Gange gientaget jublende blev vel!" Kun i fem Aar nøde Aalborg Byes Jndvaanere den Glæde, at see denne, i alle Livets Forhold mynsterværdige Mand, iblandt dem. Til Chef for Regimentet, i hans Sted, har Hs. Maj. Kongen under 25de Jan. allern, udnævnt Generalmajor F. V. v. Moltke, der dog indtil videre forbliver paa sin Post som Pladscommandant i Kiel, hvorimod Commandeuren for Regimentets 1ste Bataillon, Hr. Kammerherre og Oberst C. F. v. Moltke, i Chefens Fraværelse overtager Commandoen.
Lolland-Falsters Stifts-Tidende, 1834-02-11
Paa Hs. Maj. Kongens Fødselsdag blev der fra Bespiisnings-Anstalten i Kjøbenhavn uddeelt et festligt Maaltid, bestaaende af Risengrød, Oxesteeg, et Suurbrød og 1/2 Pot godt Øl til over 800 Trængende, Oldinge og Børn, Enker og Syge.
Lolland-Falsters Stifts-Tidende, 1834-02-11
Dampskibet "Dania" skal til Sommer atter være bestemt til at foretage Farter imellem Kjøbenhavn og Jydland.
Lolland-Falsters Stifts-Tidende, 1834-02-11
Paa indkommen Forespørgsel fra en Toldinspecteur, om han ikke ved en, under Politiets Nærværelse foretagen, Huusundersøgelse er berettiget til, endog i det Tilfælde at Eieren er bortreist, at lade Dennes Værelser og Gjemmer oplukke, og derefter anstille de i Anordningerne hjemlede Undersøgelser, har Cancelliet erklæret: at Toldinspecteuren hertil maa ansees berettiget.
Lolland-Falsters Stifts-Tidende, 1834-02-11
Ved Høiesteret ere, blandt andre, nylig følgende Domme afsagte: Overkrigscommissair Enevold Berregaard Wilhelm, der tiltaltes for uteerligt Forhold, bør hensættes paa Vand og Brød i 2 Gange 4 Dage; Huusmand Niels Pedersen og Hustrue af Søllerup, der tiltaltes for mislig Omgang med forskjellige Effecter i en Afdøds Bo og ved Underretten vare dømte til hver for sig at bøde infammerende 3 Mk., bør hensættes, Denne i Fængsel paa Vand og Brød i 2 Gange 5 Dage og Hiin i simpelt Fængsel paa sædvanlig Fangekost i 20 Dage; Arrestantinden Maren Jensdatter, der tiltaltes for begaaet Drab og ved Underretten (Hjern og Ginding Herreders Extraret) var af Cancellisecretair Nellemann og tiltagne Meddomsmænd dømt til at bøde Liv for Liv, bør hensættes i Fængsel paa Vand og Brød i 4 Gange 5 Dage.
Lolland-Falsters Stifts-Tidende, 1834-02-11
Fra 3die Juni 1832 indtil f. D. 1833 ere i Kiel 998 Personer (eller omtrent hver tiende Jndvaaner) blevne understøttede af Fattigvæsenet. Deres Understøttelse kostede i det Hele 27,038 Mk. 2 s. C.; altsaa i Gjennemsnit Noget over 27 Mk. til hver Person.
Lolland-Falsters Stifts-Tidende, 1834-02-11
Det adelige Gods Grunholz i Holsteen, med et Areal af circa 2,497 Tønder Land, er i sidste kieler Omslag af dets hidtilværende Eier, Grev Scheel Plessen, solgt til Grev M. Moltke for 183,000 Rdlr. Courant.
Lolland-Falsters Stifts-Tidende, 1834-02-11
Det i de sidste Aar, navnligen ogsaa fra Hamborg, meget besøgte Wilhelmine=Søbad paa Øen Fohr vil til Sommer blive udvidet i Henseende til Locale, ligesom der ogsaa bliver sørget for Vadegiæsternes større Beqvemmelighed med Hensyn til Sammenkomster og Fornøielser. Fire ny Badekarether anskaffes, og fra 5te Juli d. A. skal Dampskibet Elbel gjøre regelmæssige Toure dertil fra Hamborg.
Lolland-Falsters Stifts-Tidende, 1834-02-11
For en 14 Dage siden er det lykkedes Consumtions væsenet i Viborg at gjøre en Fangst hos en af de talrige Landprangere, der reise Landet rundt og ødelægge Kjøbstæderne ved at sælge Bonden deres ufortoldede Manufactur- og Colonial=Varer til en Priis, som Kjøbmanden ei kan overlade dem for. Der var gjort Anmeldelse for Consumtionsforvalter, Justitsraad Bentzen, at en saadan Person befandt sig med sine Varer paa hans District. Justitsraaden tog strax afsted med tvende Assistenter, og fik, efter flere Timers forgiæves, og møisommelig Kjørsel, Øie paa Landprangeren i Nærheden af Karup By. Dennes Vogn, der var besat med 5 a 6 Mennesker og forspændt med 3 Heste, kom de Søgende imøde, men dreiede, ved Synet af dem, ind paa en Sidevei, og da Consumtionsvæsenets Vogn ligeledes dreiede ind i Heden for at møde Prangeren, tog Denne Flugten i fuld Gallop. Justitsraaden lod sine tre Assistenter springe af for at afskjære Vognen, hvilket dog ikke lykkedes, og fortsatte selv Jagten med sin Kudsk. Prangeren søgte imidlertid at lette sin Flugt ved at lade tvende Mænd stige af og derpaa at udkaste den ene Pakke efter den anden, og endskjøndt en af Skaglerne sprang for den ved Siden gaaende Hest, lykkedes det dog en af hans Ledsagere at faae denne fraspændt og med et Par Varepakker at flygte over Heden, medens Kræmmeren selv naaede ind i en By, hvorhen Justitsraaden, der nu befandt sig ene paa Vognen med sin Kudsk, ikke fandt det raadeligt at følge ham. Jmidlertid bleve de udkastede Varer omhyggeligt opsamlede af Consumtionsforvalteren og hans Medhjælpere, og deres Værdi udgjør flere 1000 Rbd.
Lolland-Falsters Stifts-Tidende, 1834-02-11
Committeen i Siælland til Hesteavlens Fremme indbyder til Subscription paa følgende Løb paa Slagelse Væddeløbsbane: 1) Løb i 1834. Heste af hvilkensomhelst Race, Fuldblod ene undtagne; Herrer ride; Banens Længde 6,000 Alen; Jndskud 10 Specier, hvoraf første Hest faaer to Trediedeele, og desuden 200 Rbd. r. S., som Committeen udsætter. Hestene anmeldes inden 15de April; men anmeldes der færre end 10, er Subscriptionen ikke bindende. 2) Løb ligeledes i 1834. Heste af Landracen, som ikke ere forædlede ved engelsk eller orientalsk Blod; Herrer ride; Banens Længde 5,000 Alen; Jndskud 6 Specier, hvoraf første Hest erholder hele Jndskuddet og 80 Rbd., som Committeen udsætter. Anmeldes færre end 8 Heste, er Subscriptionen ikke bindende. 3) Løb i 1837. Halvblodsfoler, faldne efter Hopper, bedækkede i 1833 af Fuldblodshingster i de danske Provindser; Banens Længde 3,000 Alen; Jndskud 10 Specier, første Hest faaer hele Jndskuddet og 300 Rbd. r. S., anden Hest 100 Rbd. r. S., som Committeen udsætter. Naar der ikke til 1ste September 1834 er gjort 5 Anmeldelser, skeer intet Løb.
Lolland-Falsters Stifts-Tidende, 1834-02-11
Det hertugelige augustenborgske Stutteri besidder nu 12 Fuldblods Beskelere, af hvilke 2 ere tillagte paa Stutteriet selv, og 27 Fuldblods=Følhopper, af hvilke 4 ogsaa ere tillagte der.
Lolland-Falsters Stifts-Tidende, 1834-02-11
Polimesteren i Veile bringer til almindelig Kundskab, at det saakaldte Portbrænde, eller Afgivt af Brændsel, som indføres til Byen, fra nu af og indtil videre er ophørt og afskaffet.
Lolland-Falsters Stifts-Tidende, 1834-02-11
J Kjøbenhavn er i disse Dage paa Hospitalet død en Patient, en Mand i sin bedste Alder, som, plaget af Tandpine, havde ladet en Tand rykke ud; men Chirurgen, som forrettede Operationen, havde saaledes beskadiget Tungen og Gummerne, at der var traadt Kolbrand til.
Lolland-Falsters Stifts-Tidende, 1834-02-11
Den 21de Januar indstrandede i Ringkjøbings Tolddistrict et Brigskib uden Folks Medfølge, uden synder Takkelage og uden Skibspapirer. Det er paamalet, MARY S. SHELOS, og ladet med østersøiske Fyrreplanker, hvilke ventes bjærgede, hvorimod Skibet er Vrag. Paa Hr. Agent Zinns Gaard Tidselholdt, i Nærheden af Svendborg, udbrød Aftenen den 21de Jan. en pludselig Jld fra Tærskerladen, og førend Nogen kunde komme til Hjælp var tillige den hele, i Sommer opførte, Kostald bleven antændt, saa at blot Kreaturerne kunde blive reddede, og kun med den største Anstrængelse blev Hestestalden frelst. Af det Hele var ikkun den ældre Ladebygning assureret. For Hr. Forpagter Preisler, der, foruden Andet, mistede omtrent 800 Tdr. Korn og næsten alt Foder, er Tabet dog meest føleligt, især da han har en talrig Familie og ikke, som Bonden, kan gaae omkring og personlig anmode om fremmed Hjælp.